KOMISSION ASETUS (ETY) N:o 210/88, annettu 26 päivänä tammikuuta 1988, appelsiinimehun tuontiin sovellettavista erityisistä valvontatoimenpiteistä annetun asetuksen (ETY) N:o 3518/86 muuttamisesta



Virallinen lehti nro L 021 , 27/01/1988 s. 0007 - 0008

Suomenk. erityispainos Alue 3 Nide 26 s. 0016

Ruotsink. erityispainos Alue 3 Nide 26 s. 0016



KOMISSION ASETUS (ETY) N:o 210/88, annettu 26 päivänä tammikuuta 1988, appelsiinimehun tuontiin sovellettavista erityisistä valvontatoimenpiteistä annetun asetuksen (ETY) N:o 3518/86 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä-ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 3909/87(2), ja erityisesti sen 18 artiklan 2 kohdan, sekä katsoo, että komission asetuksessa (ETY) N:o 3518/86(3), sellaisena kuin se on muutettuna asetuksella (ETY) N:o 3612/86(4), erityisten valvontatoimenpiteiden nojalla appelsiinimehun tuonnilta edellytetään tuontitodistuksen antamista, appelsiinimehun kaupan pitämisen edellytyksiin vaikuttaa edelleen yhteisössä sovellettavia hintoja huomattavasti alhaisemmilla hinnoilla tuotteitaan tarjoavien kolmansien maiden kilpailu; saadun kokemuksen perusteella mehua tuodaan pääasiassa jäädytettynä mehutiivisteenä tai muussa tarjontamuodossa; tämän vuoksi olisi rajoitettava erityisten valvontatoimenpiteiden soveltamisalaa näihin tuotteisiin ja näihin tarjontamuotoihin, olisi alennettava todistukseen liittyvän vakuuden määrää toimijoiden tukemien hallinnollisten kustannusten lieventämiseksi, ja olisi rajoitettava jäsenvaltioiden hallinnolliset ilmoitukset vähimmäismäärään, joka tarvitaan kyseisten valvontatoimenpiteiden toteuttamiseksi, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3518/86 seuraavasti: 1) Korvataan 1 artikla seuraavasti: "1 artikla Yhdistetyn nimikkeistön alanimikkeisiin 2009 11 11, 2009 11 19, 2009 19 11 ja 2009 19 19 kuuluvien appelsiinimehujen luovutus vapaaseen liikkeeseen yhteisössä edellyttää tuontitodistuksen esittämistä, jonka jäsenvaltiot antavat jokaiselle sitä hakevalle riippumatta tämän sijainnista yhteisössä. Tämä todistus on voimassa koko yhteisössä." 2) Korvataan 2 artiklan 1 kohdassa ilmaisu "kahden ecun" ilmaisulla "1,2 ecun". 3) Lisätään 3 artiklan 1 kohdan loppuun seuraava virke: "Tuontitodistushakemus on jätettävä joka viikon torstaina tai perjantaina." 4) Korvataan 5 artikla seuraavasti: "5 artikla Jäsenvaltioiden on ilmoitettava komissiolle: - appelsiinimehun määrä, jolle tuontitodistuksia on haettu, - alkuperämaa eriteltynä yhteisen tullitariffin nimikkeistön mukaisesti. Tämä ilmoittaminen tehdään joka maanantai teleksillä edellisen viikon torstaina ja perjantaina jätettyjen hakemusten osalta. Jos yhtään tuontitodistushakemusta ei ole jätetty edellisen viikon aikana, kyseisen jäsenvaltion on ilmoitettava siitä komissiolle edellä ilmoitettuna päivänä lähetetyllä teleksillä." 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 11 päivästä helmikuuta 1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä tammikuuta 1988. Komission puolesta Frans ANDRIESSEN Varapuheenjohtaja (1) EYVL N:o L 49, 27.2.1986, s. 1 (2) EYVL N:o L 370, 30.12.1987, s. 20 (3) EYVL N:o L 325, 10.11.1986, s. 14 (4) EYVL N:o L 335, 28.11.1986, s. 15